CELEX: E2006J0002
Language: ro
Date: 2007-06-26 00:00:00
Title: Hotărârea Curții de Justiție din 26 iunie 2007 în cauza E-2/06 — Autoritatea de Supraveghere a AELS c. Regatul Norvegiei (Condiții de atribuire a concesiunilor în cumpărarea de resurse hidroenergetice — Domeniul de aplicare al Acordului AELS — Libera circulație a capitalurilor — Dreptul de stabilire — Discriminarea indirectă — Proprietatea publică — Securitatea aprovizionării cu energie — Protecția mediului — Proporționalitatea)

13.12.2007   
            
            
               RO
            
            
               Jurnalul Oficial al Uniunii Europene
            
            
               C 301/18
            
         
      HOTĂRÂREA CURȚII DE JUSTIȚIE
   
   din 26 iunie 2007
   în cauza E-2/06
   Autoritatea de Supraveghere a AELS c. Regatul Norvegiei
   
      (Condiții de atribuire a concesiunilor în cumpărarea de resurse hidroenergetice — Domeniul de aplicare al Acordului AELS — Libera circulație a capitalurilor — Dreptul de stabilire — Discriminarea indirectă — Proprietatea publică — Securitatea aprovizionării cu energie — Protecția mediului — Proporționalitatea)
   
   (2007/C 301/10)
   În cauza E-2/06, Autoritatea de Supraveghere a AELS c. Regatul Norvegiei — referitoare la depunerea unei cereri privind o declarație conform căreia Regatul Norvegiei a încălcat articolele 31 și 40 din Acordul privind SEE prin menținerea în vigoare a măsurilor prevăzute de Legea nr. 16 din 14 decembrie 1917 cu privire la cumpărarea de cascade, mine și alte bunuri imobile etc. (lov 14. desember 1917 nr. 16 om erverv av vannfall, bergverk og annen fast eiendom m.v.), care acordă întreprinderilor private și tuturor tipurilor de întreprinderi ale celorlalte părți contractante la Acordul privind SEE concesiuni pe o perioadă limitată pentru cumpărarea de cascade pentru producerea de energie, cu obligația de a renunța la toate instalațiile în favoarea statului norvegian, fără compensații, la expirarea perioadei de concesionare, în timp ce întreprinderile publice norvegiene beneficiază de concesionări pe o perioadă nelimitată, Curtea de Justiție, formată din: Carl Baudenbacher, președinte, Henrik Bull, judecător și Thorgeir Örlygsson, judecător raportor, a emis la 26 iunie 2007 hotărârea, al cărei dispozitiv prevede următoarele:
   
               1.
            
            
               
                  Declară că Regatul Norvegiei a încălcat articolele 31 și 40 din Acordul privind SEE prin menținerea în vigoare a măsurilor prevăzute de Legea nr. 16 din 14 decembrie 1917 cu privire la cumpărarea de cascade, mine și alte bunuri imobile etc., care acordă întreprinderilor private și tuturor tipurilor de întreprinderi ale celorlalte părți contractante la Acordul privind SEE concesiuni pe perioadă limitată pentru cumpărarea de cascade pentru producerea de energie, cu obligația de a renunța la toate instalațiile în favoarea statului norvegian, fără compensații, la expirarea perioadei de concesionare, în timp ce întreprinderile publice norvegiene beneficiază de concesionări pe perioadă nelimitată.
               
            
         
               2.
            
            
               
                  Hotărăște ca Regatul Norvegiei să suporte cheltuielile de judecată.